བདག་ནི་ཀྲུང་གོའི་བོད་ཁུལ་གྱི་གྲོང་ཁྱེར་ས་ཁོངས་དེང་རབས་ཅན་དུ་བསྒྱུར་བའི་ལས་ཀའི་ཁྲོད་དུ་ཆ་ཤས་ལེན་པར་སྤྲོ་སྣང་ཡོད་མཁན་ཞིག་ཡིན་ལ།བདག་གི་ཞིབ་འཇུག་གི་ཁ་ཕྱོགས་ནི་གྲོང་ཁྱེར་གྱི་ཁོར་ཡུག་གྲོང་ཁྱེར་གྱི་སྡོད་མིའི་འཚོ་བ་དང་རིག་གནས་ལ་འབྲེལ་ནས་སྐྲུན་ཐབས་སྐོར་ཡིན།སྤྱིར་ང་རང་གི་ལས་གཞིའི་ཁ་གཏད་ཡུལ་ནི་ལྷ་ས་གྲོང་ཁྱེར་ཡིན་མོད།འོན་ཀྱང་།གྲོང་ཁྱེར་འཕེལ་རྒྱས་ཀྱིས་རིག་གནས་ཀྱི་ཁྱབ་ཁོངས་ལ་ཤུགས་རྐྱེན་ཅི་འདྲ་ཐེབས་མིན་ཐད་ལྟ་བ་དྲང་བོ་ཞིག་ཆགས་ཆེད།ཀྲུང་གོའི་བོད་ཁུལ་གྱི་གྲོང་ཁྱེར་དང་གྲོང་རྡལ་ལྟེ་གནས་ཁག་ལ་བལྟ་ཞིབ་བྱས་ཏེ་ཕན་ཚུན་གཤིབ་བསྡུར་བྱ་རྒྱུ་ནི་བདག་ལ་མཚོན་ན་ཧ་ཅང་གལ་ཆེ་བའི་དོན་ཞིག་རེད།ཀུན་ཕན་གྱི་ཞིབ་འཇུག་རོགས་རམ་བྱ་དགར་བརྟེན་ནས།བདག་འཆར་གཞི་བཏིངས་ཟིན་པའི་དང་འཆར་གཞི་མ་བཏིངས་པའིའཕེལ་རྒྱས་ས་ཁུལ་འདྲ་མིན་ལ་བལྟ་ཞིབ་བྱེད་ཆེད།ཟི་ལིང་དང་སྐྱེ་དགུ་མདོ།ཁུན་མིན་དང་རྒྱལ་ཐང་ཤམྦྷ་ལབཅས་ལ་སོང་སྟེ་ཡང་བསྐྱར་ཕྱིར་ལྷ་སར་འབྱོར།